Előterjesztés a Zalakaros Város Önkormányzata Képviselőtestülete 2020. március 12-én tartandó ülésére
Napirend címe: Főépítészi feladatok ellátásával kapcsolatos döntések  
Előterjesztés készítette: Gaál Krisztina személyzeti és önkormányzati referens 
                                       Szikora Anna polgármesteri referens
Tisztelt Képviselő-testület!

A Képviselőtestület a 2018. április 26-án megtartott ülésén döntött a főépítészi feladatok ellátásra történő pályázatok elbírálásáról, ahol Berczeli Emília Eszter pályázata nyert. Az elmúlt időszakban a főépítészi feladatellátás közös megegyezéssel való megszüntetése vált indokolttá, ezért kérem a Képviselőtestületet, hogy fogadja el a jogviszony közös megegyezéssel való megszüntetését, a polgármestert pedig hatalmazza fel új pályázati felhívás kiírására és a benyújtott pályázatok elbírálására.
Tisztelettel kérem a Képviselő-testületet fenti előterjesztés megvitatására és az alábbi határozati javaslat elfogadására!
Határozati javaslat: 
Zalakaros Város Önkormányzatának Képviselő-testülete

1./ elfogadja Berczeli Emília Eszter munkaviszonyának 2020. március 31. napjával közös megegyezéssel történő megszüntetését.
2./ felhatalmazza Novák Ferenc polgármestert a főépítészi státusz betöltésére vonatkozó pályázati kiírás meghirdetésére és annak elbírálására. Az eljárás során figyelemmel kell a feladatellátás folytonosságának biztosítására.
3./ a megbízási díj fedezetét az önkormányzat 2020. évi költségvetésének dologi kiadásai terhére bruttó 220 000 forint/hó összegig biztosítja.
4./ felhatalmazza a polgármestert a vonatkozó szerződés aláírására azzal, hogy megbízás a jóváhagyott keretösszegig lehetséges.
5./ felkéri a polgármestert, hogy a megválasztott főépítész személyéről a Képviselő-testületet tájékoztassa a soron következő Képviselő-testületi ülésen.

Határidő: 2020. március 30.
Felelős: Novák Ferenc polgármester
Operatív felelős: Gaál Krisztina személyzeti és önkormányzati referens
Zalakaros 2020. március 09.

